Uznesenie Okresného súdu Senica sp. zn. 8Pc/27/2026 z 14. 9. 2026
Uznesenie Okresného súdu Senica z 14. septembra 2026, sp. zn. 8Pc/27/2026, ECLI:SK:OSSE:2026:2626202011.2
Súd: Okresný súd Senica
Spisová značka: 8Pc/27/2026
ECLI: ECLI:SK:OSSE:2026:2626202011.2
Dátum vydania: 14. 9. 2026
Forma: Uznesenie
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Senica 8Pc/27/2026 2626202011 14. 09. 2026 JUDr. Miroslava Maláriková ECLI:SK:OSSE:2026:2626202011.2
Uznesenie Okresný súd Senica v právnej veci navrhovateľa: neb. A. B., nar. XX.XX.XXXX, zomr. XX.XX.XXXXproti osobe oprávnenej: C. B., nar. XX.XX.XXXX, bytom X.XX.XXXX, bytom D. XXX, o zrušenie výživného, takto rozhodol: I. Súd konanie zastavuje. II. Žiaden z účastníkov nemá nárok na náhradu trov konania. odôvodnenie: 1. Navrhovateľ sa svojim návrhom zo dňa 19.06.2026 domáha zrušenia výživného. Pred prvým pojednávaním oznámil oprávnený, že navrhovateľ zomrel dňa XX.XX.XXXX. Súd overil z registra obyvateľov, že navrhovateľ v uvedený deň zomrel. 2. Podľa § 7 zák. č. 40/1964 Zb. Občianskeho zákonníka, spôsobilosť fyzickej osoby mať práva a povinnosti vzniká narodením. Túto spôsobilosť má aj počaté dieťa, ak sa narodí živé. Smrťou táto spôsobilosť zanikne. Podľa § 63 ods. 1 zák. č. 160/2015 Z.z. Civilného sporového poriadku (ďalej len „CSP“), ak strana zomrie počas konania skôr, ako sa konanie právoplatne skončí, súd posúdi podľa povahy sporu, či má konanie zastaviť, alebo či v ňom môže pokračovať. Podľa § 62 zák. č. 160/2015 Z.z. Civilného sporového poriadku, ak strana nemá procesnú subjektivitu, súd konanie zastaví. 3. Jednou zo základných podmienok konania je spôsobilosť strán konania mať práva a povinnosti, t.j. procesná subjektivita. Keďže navrhovateľ/otec zomrel dňa XX.XX.XXXX, stratil procesnú subjektivitu, preto súd konanie v súlade s citovanými ustanoveniami zastavil. 4. Podľa § 52 zák. č. 161/2015 Z.z. Civilného mimosporového poriadku, žiaden z účastníkov nemá nárok na náhradu trov konania, ak tento zákon neustanovuje inak. 5. Súd o náhrade trov konania rozhodol podľa ustanovenia § 52 CMP. Poučenie: Proti tomuto uzneseniu je prípustné podať odvolanie v lehote 15 dní odo dňa jeho doručenia prostredníctvom podpísaného súdu ku Krajskému súdu v Trnave. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

Zdroj: KAUZIS.SK – https://www.kauzis.sk/judikatura/r/ECLI:SK:OSSE:2026:2626202011.2 (dáta aktuálne k 15. 11. 2026). Záväzné je znenie zverejnené súdom.




